የአማራ ብዙኃን መገናኛ ድርጅት ለአገራዊና ክልላዊ ለውጡ ከፍተኛ ድርሻ እንደነበረው ተገለጸ
ዋለልኝ አየለአዲስ አበባ፡-
የአማራ ብዙኃን መገናኛ
ድርጅት (አብመድ) በ2010
ዓ.ም በአገሪቱ
እና በአማራ ክልልውስጥ ለመጣው ለውጥ ከፍተኛ ድርሻ እንደነበረው ተገለጸ::ድርጅቱ በአዲስ አበባ ያስገነባውን ስቱዲዮ አስመረቀ::ድርጅቱ ትናንት ስቱዲዮውን
ባስመረቀበት ወቅት በክብር
እንግድነት የተገኘኑት የገቢዎች
ሚኒስትር አቶ ላቀ
አያሌው እንደገለጹት፤ አብመድ
ከ2008 ዓ.ም
ጀምሮ በወቅቱ የክልሉ
አመራሮች ያደርሱት የነበረውን
በደል እየዘገበ የሕዝብ
ዓይንና ጆሮ ሆኗል:: ‹‹እኛ እንዳይጋለጡ የምንፈልጋቸውን ነገሮች በማጋለጥ ትህነግ በጎንደርና ባህርዳር ላይ ያደርስ የነበረውን ግፍ ለሕዝብ አድርሷል›› ያሉት አቶ ላቀ፤ በወቅቱ ሁለት ፈተናዎችን ተቋቁሞ ይሰራ እንደነበር አመልክተዋል::ህወሓት ያኔ ሙሉ ጥርስ የነበረው በመሆኑ ከሱ የሚመጣው ጫና አንደኛው ፈተና ነበር ያሉት አቶ ላቀ፣ ሌላው ደግሞ በራሱ በክልሉ አመራሮች ይደርስበት የነበረው ጫና እንደነበር አስታውሰዋል:: የአብመድ ጋዜጠኞች እነዚህን ጫናዎች ተቋቁመው በክልሉ ሕዝብ ላይ ይደርስ የነበረውን ግፍና ኢፍትሀዊነት ለሕዝብ ማድረሳቸውን ገልጸው፤ ዛሬ ወያኔ ከወደቀ በኋላ ብዙዎች ስለዚህ ጉዳይ ብዙ ማለት ቢችሉም፤ አብመድ ግን ከነሙሉ ጥርሳቸው በነበሩበት ጊዜ ፊት ለፊት ሲታገላቸው እንደነበር አስታውቀዋል::ድርጅቱ ላለፉት 40 ያህል ዓመታት አማራን እንደ ጠላት ተደርጎ የተሳለበትን ትርክት የሚያስተካክል ሰፊ ሥራ መሥራት እንደሚጠበቅበት ያመለከቱት አቶ ላቀ፣ የአማራ ሕዝብ እና የአማርኛ ቋንቋ ከሌሎች ብሔር ብሔረሰቦች ሕዝቦች ቋንቋዎች ጋር ሆኖ ለኢትዮጵያ ያበረከተውን አስተዋጽኦም ማስተዋወቅ እንደሚያስፈልግ ጠቁመዋል::አማራ ከሌላው የኢትዮጵያ ብሔር ብሔረሰቦችና ሕዝቦች የተለየ ዕጣ ፈንታ እንደሌለው፤ የአማራ አርሶ አደር ከተበደለም ከተጠቀመም ከሌላው ኢትዮጵያዊ ጋር እኩል እንጂ ለብቻው የሚሆን ነገር እንደሌለ ተናግረዋል::በምረቃው ሥነ ሥርዓት ላይ የተገኙት የመላው ኢትዮጵያውያን አንድነት ድርጅት ፕሬዚዳንት አቶ ማሙሸት አማረ በበኩላቸው፤ አብመድ እየተደረገ ባለው የሕግ ማስከበር ሂደት ውስጥ ለሰራው ትልቅ ሥራ አመስግነዋል::በጦርነቱ ቦታ ላይ ተገኝቶ የሕዝብ ልሳን ሆኗል::በአገሪቱ ላይ ሲሰራ የነበረውን ግፍ ለሕዝብ አሳይቷል ብለዋል::የአማራ ክልል ርዕሰ መስተዳድር አቶ አገኘሁ ተሻገር በበኩላቸው፤ አብመድ በአዲስ አበባ የቀጥታ ማሰራጫ ስቱዲዮ መገንባቱ ከክልሉ ውጪ ላሉ ሕዝቦች ልሳን ለመሆን እንደሚያግዘው አስታውቀዋል::በቀጣይም በአዲስ አበባ የራሱ የሚዲያ ኮምፕሌክስ እንደሚኖረው ጠቁመዋል። ድርጅቱ በቀጣይ በሁሉም ክልሎች የዘገባ ወኪሎች እንደሚኖሩት ያመለከቱት አቶ አገኘሁ፣ በአዲስ አበባ ጨምሮ የአማራ ክልል አዋሳኝ በሆኑ ክልሎች የኤፍ ኤም ሬዲዮ ጣቢያዎች እንደሚጀመሩ አመልክተዋል::ድርጅቱ ወደ ኮርፖሬት እንደሚያድግም ተናግረዋል::አዲስ ዘመን ታህሳስ 1/2013